CELEX: 62008CN0416
Language: el
Date: 2008-09-22 00:00:00
Title: Υπόθεση C-416/08 P: Αναίρεση που άσκησε στις 22 Σεπτεμβρίου 2008 η Apple Computer Inc. κατά της αποφάσεως που εξέδωσε το Πρωτοδικείο (τρίτο τμήμα) την 1η Ιουλίου 2008 στην υπόθεση T-328/05, Apple Computer Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/25
            
         Αναίρεση που άσκησε στις 22 Σεπτεμβρίου 2008 η Apple Computer Inc. κατά της αποφάσεως που εξέδωσε το Πρωτοδικείο (τρίτο τμήμα) την 1η Ιουλίου 2008 στην υπόθεση T-328/05, Apple Computer Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-416/08 P)
   (2008/C 301/38)
   Γλώσσα διαδικασίας: η αγγλική
   Διάδικοι
   
      Αναιρεσείουσα: Apple Computer Inc. (εκπρόσωποι: M. Hart, N. Kearley, Solicitors)
   
      Αντίδικος κατ' αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να δεχθεί την αίτηση αναιρέσεως,
            
         
               —
            
            
               να αναιρέσει την απόφαση του Πρωτοδικείου της 1ης Ιουλίου 2008 στην υπόθεση T-328/05,
            
         
               —
            
            
               να αναπέμψει την υπόθεση στο Πρωτοδικείο και
            
         
               —
            
            
               να επιφυλαχθεί ως προς τα δικαστικά έξοδα στην υπόθεση αυτή.
            
         Λόγοι αναιρέσεως και κύρια επιχειρήματα
   
               1.
            
            
               Η Apple Inc. (αναιρεσείουσα) ζήτησε την καταχώριση ως κοινοτικού σήματος του λεκτικού σήματος «QUARTZ». Η αίτησή της καλύπτει:
               «Λειτουργικό σύστημα αξιοποίησης ηλεκτρονικού υπολογιστή, ειδικά σχεδιασμένο για χρήση από σχεδιαστές πληροφορικής, για τη βελτίωση και την επιτάχυνση της απόδοσης ψηφιακών εικόνων σε προγράμματα εφαρμογής, εκτός από τα προϊόντα που προορίζονται για τον τραπεζικό τομέα» στην κλάση 9.
            
         
               2.
            
            
               Η TKS-Teknosoft S.A.(ανακόπτουσα) είναι δικαιούχος του κοινοτικού εικονιστικού σήματος «QUARTZ» που καταχωρίστηκε, μεταξύ άλλων, για
               
                           α)
                        
                        
                           «Πακέτα λογισμικού για χρήση στον τραπεζικό τομέα» στην κλάση 9· και
                        
                     
                           β)
                        
                        
                           «Προγραμματισμό, επεξεργασία δεδομένων μέσω ηλεκτρονικού υπολογιστή, ανάπτυξη λογισμικού, παροχή βοήθειας και συμβουλευτικές υπηρεσίες επί θεμάτων πληροφορικής, επεξεργασία ηλεκτρονικών δεδομένων, δημιουργία και ανάπτυξη λογισμικού, εκχώρηση αδειών για χρήση λογισμικού και εφαρμογών της πληροφορικής· όλες οι παραπάνω υπηρεσίες έχουν εφαρμογή στον τραπεζικό τομέα» στην κλάση 42.
                        
                     
         Η ανακόπτουσα αντιτάχθηκε στην καταχώριση του σήματος QUARTZ της αναιρεσείουσας με το αιτιολογικό ότι υφίσταται κίνδυνος συγχύσεως μεταξύ των δύο σημάτων. Το Πρωτοδικείο συμφώνησε με την άποψη αυτή.
   Η αναιρεσείουσα φρονεί ότι το Πρωτοδικείο πλανήθηκε περί το δίκαιο, καθόσον:
   
               α)
            
            
               τα προϊόντα για τα οποία τα δύο σήματα καταχωρίστηκαν και χρησιμοποιούνται είναι σαφώς διαφορετικά και το Πρωτοδικείο δεν έλαβε υπόψη τις διαφορές αυτές·
            
         
               β)
            
            
               το Πρωτοδικείο δεν προσδιόρισε ορθώς το ενδιαφερόμενο «κοινό» για την εκτίμηση του κινδύνου συγχύσεως. Ειδικότερα, δεν έδωσε αρκετή βαρύτητα στο γεγονός ότι το ενδιαφερόμενο κοινό πρέπει λογικά να αποτελείται από ειδικευμένους προγραμματιστές που απασχολούνται στον τραπεζικό τομέα ή παρέχουν σ' αυτόν υπηρεσίες· και
            
         
               γ)
            
            
               εφάρμοσε συνεπώς εσφαλμένα το κριτήριο της σφαιρικής εκτιμήσεως όπως το έχει προηγουμένως καθορίσει το Δικαστήριο.